
لە جیهانێكدا كە مادییات زاڵ بووە و عەقڵەكان تووشی فیتنە هاتوون بە هۆی بابەتە هەستپێكراوەكانەوە ، بۆیە دەرگای گومان كراوەتەوە , تەنانەت لە بابەتە جێگیر و راستییە سەرەتاییەكاندا ، وە شەپۆلی بێ باوەڕی و ئیلحاد لە دەرگاكانی جیهانی ئیسلامی دەدات ، وە گەنجی موسڵمانی كردووەتە ئامانج و ئەو پرسیارە كۆنەو بێ بنەمایە دووبارە دەكاتەوە :
ئایە خوا بوونی هەیە ؟ لە گەڵ ئەوەی بوونی و پەروەردگارێتی بەسەر خەڵكییەوە چەندین بەڵگەی ئاشكرای لە بوونەوەردا هەیە . وە چەندین روونكەرەوەی دەرخستووە .
 جا ئایەتە شەرعی و گەردوونییەكان بەوپەڕی روونی و ئاشكراوە بەڵگەن لەسەر بوونی خوای گەورە ، ئەو هەژاری نواندنەی كە لە ناخی مرۆڤێكدا هەیە بەسە ببێتە بەڵگە بۆ بوونی خوای گەورە ، وە ئەو پێویستییە فیترییە روونتر دەردەكەوێت لە كاتی تەنگانەو تاقیكردنەوەكاندا ، چونكە مرۆڤ لە خۆیدا ئەوە دەبینێتەوە كە ناچارەو دەبێ روو لە خوا بكات و داوای لێ بكات و هانای بۆ ببات ، خوای گەورە فەرموویەتی : ﭽ ﭑ  ﭒ  ﭓ    ﭔ  ﭕ   ﭖ  ﭗ  ﭘ  ﭙ   ﭚﭛ  ﭜ  ﭝ   ﭞ   ﭟ  ﭠﭡ  ﭢ  ﭣ  ﭤ           ﭥ  ﭼ الإسراء: ٦٧ ) واته : وە كاتێك كە لەناو دەریادا تووشی زیانێك ئەبن و مەترسی نقوم بوونتان ببێ , ئەوانەی كە لە كاتی خۆشیدا دوعاتان لێیان ئەكردو لێیان ئەپاڕانەوە لە خواكانتان هەموویان ئەڕۆن و نامێنن و فریاتان ناكەون و بە دڵسۆزى بە تەنها لە خواى گەورە دەپاڕێنەوە، چونكە دەزانن تەنها خواى گەورە دەتوانێت رزگارتان بكات , بەڵام كاتێك كە خوای گەورە ڕزگارتان ئەكات وە ئەتانگەیەنێتە وشكانی ئەو كاتە پشت ئەكەنەوە لە خواپەرستی و دوعا ئەكەنەوە لە خواكانی خۆتان و ئەوان ئەپەرستنەوە , بەڕاستی مرۆڤ زۆر كوفرانەی نیعمەتی خوای گەورە ئەكات ))
هەروەها عەقڵی مرۆڤی ئاسایی و تەواو بە ئاشكرا دان دەنێت بەوەدا كەوا دەبێ هەموو دروستكراوێك دروستكارێكی هەبێت ، وە هەموو رووداوێك دەبێت كەسێك پێی هەستا بێت ، بێگومان هیچ دروستكراوێك نییە بە بێ دروستكار ، وە هیچ رووداوێك نییە ئیللا دەبێت كەسێك پێی هەستابێت ، خوای گەورە فەرموویەتی : ﭽ ﭪ  ﭫ  ﭬ    ﭭ  ﭮ  ﭯ  ﭰ  ﭱ  ﭲ  ﭳ  ﭴ   ﭵ  ﭶﭷ  ﭸ  ﭹ  ﭺ  ﭻ  ﭼ الطور: ٣٥ - ٣٦ ) واته : یاخود ئایا ئێوە بەبێ هیچ شتێك دروست كراون و لە هیچ دروست كراون؟ یاخود خۆتان خۆتانتان دروست كردووە؟ نەخێر هیچیان نییە بەڵكو خوایەك هەیە كە ئێوەی دروست كردووە(35) یاخود ئایا ئێوە ئاسمانەكان و زەویتان دروست كردووە؟ نەخێر وانییە بەڵكو ئێوە یەقینتان نییەو لە گوماندا ئەژین (36) 
چونكە دوو گریمانە هەیە سێیەمیان نییە ، یان ئەم دروستكراوە ناوازە و رێك و پێكە بە بێ دروستكار بووە ، ئەمەیش بە پێی عەقڵ زۆر ئەستەمە ، وە یان دروستكراوەكان خۆیان خۆیانیان دروست كردووە و ئاسمانەكان و زەوییان دروست كردووە ، ئەمەیش ئەستەمترە ، وە هیچ كەسێك نەیگوتوە ، بۆیە بێگومان ئەم گەردوونە بەدیهێنەرێك و دروستكارێكی هەیە ، كە ئەویش (الله)یە ، جا هەركەسێك دیقەتی ئاسمان و فراوانییەكەی بدات و تەماشای ئەو خۆر و مانگ و ئەستێرە و هەسارانە بكات كە تیایدایە و هاتووچۆ دەكەن بە شێوەیەكی رێك و پێك لە ئاسمانێكی گەورە و مەزندا ، وە بیر بكاتەوە لە زەوی و هاتنی شەو و رۆژ كە بە سیستەمێكی ورد دێن و دەچن بە دوای یەكدا ، وە جۆرەكانی ژیان و رەگەز و گیاندارەكان و رووەكەكان كە بە یەك ئاو ئاو دەدرێن ، كەچی جیاوازن لە تام و شێوە و رەنگەكانیاندا ، وە دیقەتی دەریاكان بدات و تەماشای ئەو هەموو شەپۆل و دروستكراوە سەیرانە بكات ، هەركەسێك دیقەتی ئەوانە بدات دڵنیا دەبێت و یەقینی لا دروست دەبێت بە بوونی بە دیهێنەرێكی بە توانا كە ئەویش (الله)یە ، ﭽ  ﮓ  ﮔ   ﮕ     ﮖ  ﮗ   ﮘ  ﮙ  ﮚ  ﮛ  ﮜﮝ  ﮞ  ﮟ  ﮠ   ﮡﮢ  ﮣ  ﮤ  ﮥ  ﮦ  ﮧ  ﭼ الأعراف: ٥٤  واته : خوای گەورە بە تاریكی شەو ڕووناكی ڕۆژ دائەپۆشێ و بە پێچەوانەوە, بەخێرایی شەو بەدوای ڕۆژدا دێت و لێك جیا نابنەوە, وە خۆرو مانگ و ئەستێرەكان هەمووی خوای گەورە دروستی كردوون و ژێرباری كردوون و لە ژێر فەرمان و توانای خوای گەورەدایەو بەفەرمانی خوای گەورە هەڵسوكەوت دەكەن, ئایا دروست كردن و فەرمان دەركردن هەر بۆ خوای گەورە نییە, الله كە پەروەردگاری هەموو جیهانە خێرو بەرەكەتی یەكجار زۆرو فراوانە) 
جا لێدانی هەموو دڵێك و فیترەتی هەموو زیندوویەك و بەڵگە هەستپێكراوەكان و عەقڵیەكان شایەتی بوونی دروستكارێكی مەزن و كاربەجێ دەدەن ، كە بەڕێوەبەری ئەم گەردوونەیە .
زۆر سەیرە :
ئەو خوایە چۆن سەپێچی دەكرێت و چۆن نكۆڵی لێ دەكرێت ، وە لە هەموو جۆڵەیەك و وەستانێكدا شایەتێك هەیە بۆ گەورەیی خوا .
وە لە هەموو شتێكدا شاهیدێك و ئایەتێك هەیە كەوا ئەو خوایە تاك و تەنهایە .
